QH รับรางวัล CFO ยอดเยี่ยม 2 ปีซ้อนจาก IAA Awards 2014
QH รับรางวัล CFO (Chief Financial Officer) ยอดเยี่ยม ของกลุ่มอสังหาริมทรัพย์ วัสดุก่อสร้าง และรับเหมา จากงานประกาศรางวัล IAA Awards for Listed Companies 2014
30 มี.ค. 2558


นางสุวรรณา พุทธประสาท (ขวา) กรรมการและรองกรรมการผู้จัดการ บริษัท ควอลิตี้เฮ้าส์ จำกัด (มหาชน) หรือ QH รับรางวัล CFO (Chief Financial Officer) ยอดเยี่ยม ของกลุ่มอสังหาริมทรัพย์ วัสดุก่อสร้าง และรับเหมา จากงานประกาศรางวัล IAA Awards for Listed Companies 2014
โดยถือเป็นการรับรางวัล ติดต่อกันเป็นปีที่ 2 ทั้งนี้ รางวัลดังกล่าวมอบให้กับผู้บริหารบริษัทจดทะเบียนในตลาดหลักทรัพย์ เพื่อเป็นการประกาศเกียรติคุณและยกย่องผู้บริหาร ที่บริหารจัดการและสื่อสารข้อมูลของบริษัทอย่างโดดเด่นและเป็นที่ยอมรับ ซึ่งสมาคมนักวิเคราะห์การลงทุนจัดขึ้นต่อเนื่องเป็นปีที่ 6
 